Παγκόσμιο πρωτάθλημα σνούκερ

Το Παγκόσμιο Πρωτάθλημα Σνούκερ αποτελεί την ετήσια διοργάνωση για το σνούκερ. Για πρώτη φορά διεξήχθη το έτος 1927, με νικητή τον Τζο Ντέιβις ο οποίος κέρδισε τον Τομ Ντένις με 20-11. Από το 1977, διεξάγεται στο Crucible Theatre του Σέφιλντ. Ο νεότερος σε ηλικία παγκόσμιος πρωταθλητής είναι ο Στίβεν Χέντρι όταν στις 29 Απριλίου 1990 σε ηλικία 21 ετών και 106 ημερών κατέκτησε το πρώτο από τα επτά πρωταθλήματα του. Πολυνίκες είναι οι Στίβεν Χέντρι και Ρόνι Ο' Σάλιβαν με 7 κατακτήσεις στην σύγχρονη εποχή του αθλήματος ενώ συμπεριλαμβανομένης και της πρότερης περιόδου του αθλήματος, ο Τζο Ντείβις μετρά τις περισσότερες κατακτήσεις με 15.

 Ιστορία των τελικών από το 2000 και μετά 
Στον πρώτο τελικό της νέας χιλιετίας, δύο Ουαλοί αναμετρήθηκαν στον τελικό. Ο Μάρκ Ουίλιαμς θα κερδίσει τον τίτλο απέναντι στον Μάθιου Στίβενς (18-16).

Στον τελικό του 2001 αναμετρήθηκαν δύο από τους μεγαλύτερους παίκτες στην ιστορία με τους Τζον Χίγκινς και Ρόνι Ο' Σάλιβαν να διεκδικούν το τρόπαιο. Ο Χίγκινς αν και 7-14  πίσω, έφτασε στο 11-14, όμως λύγισε 14-18.

Το 2002 ήταν η τελευταία εμφάνιση σε τελικό του πολυνίκη στην σύγχρονη ιστορία του τουρνουά Στίβεν Χέντρυ. Ο Πίτερ Έμπντον κατέκτησε το τελευταίο φρέιμ και τον τίτλο, παίρνοντας ρεβάνς για την ήττα του το 1996.

Ο Ουαλός Μάρκ Ουίλιαμς έκαμψε στον τελικό την αντίσταση του Ιρλανδού Κεν Ντόχερτυ με 18-16. Ο Ουίλιαμς ήταν 10-2 μπροστά αλλά ο Ιρλανδός ισοφάρισε σε 11-11. Μαζί έφτασαν στο 16-16 αλλά ο Ουαλός πήρε τα δύο επόμενα φρέιμ.

Τον δεύτερο τίτλο κατέκτησε το 2004 ο Ρόνι Ο' Σάλιβαν επικρατώντας του Γκρέιμ Ντότ με 18-8. Στον ημιτελικό ο Ο' Σάλιβαν σύντριψε με 17-4 τον επτά φορές πρωταθλητή και θρύλο Στίβεν Χέντρυ.

Το 2005, σε ηλικία 22 ετών και 265 ημερών ο Σον Μέρφι θα επικρατήσει του Ουαλού Μάθιου Στίβενς με 18-16. Ο Μέρφι είναι ο δεύτερος νεότερος πρωταθλητής στην ιστορία. Ο Μέρφι δεν θα καταφέρει να κερδίσει έναν δεύτερο τίτλο αφού γνώρισε την ήττα στους τρεις επόμενους τελικούς που θα εμφανιστεί (2009, 2015, 2021)

Το 2006, ο Σκοτσέζος Γκρέιμ Ντότ επικράτησε του Πίτερ Έμπντον με 18-14 για να κατακτήσει τον μοναδικό έως τώρα τίτλο του.

Το 2007, ο Τζον Χίγκινς επικράτησε του Μάρκ Σέλμπι με 18-13, κερδίζοντας τον δεύτερο τίτλο στην καριέρα του.

Πρωταθλητής για το 2008 αναδείχθηκε ο Ρόνι Ο' Σάλιβαν για τρίτη φορά νικώντας τον Άλι Κάρτερ 18-8. Στον ημιτελικό ο Ο' Σάλιβαν θα κυριαρχήσει απέναντι στον Στίβεν Χέντρυ νικώντας με 17-6. Αυτή ήταν η τελευταία εμφάνιση του Χέντρυ σε ημιτελικό.

Στην διοργάνωση του 2009, η οποία διεξήχθη από τις 18 Απριλίου ως τις 4 Μαΐου , τον τίτλο κατέκτησε ο Σκοτσέζος Τζον Χίγκινς, με νίκη στον τελικό επί του Σον Μέρφι με 18-9. Ήταν η πρώτη φορά που η διοργάνωση χρηματοδοτήθηκε από την εταιρεία Betfred.com.World Snooker News: Betfred.com Named Title Sponsor for the World Snooker Championship

Την επόμενη χρονιά, στη διοργάνωση του 2010 (17 Απριλίου ως 3 Μαΐου) κέρδισε τον τίτλο για πρώτη φορά από το 1952 ένας Αυστραλός. Ειδικότερα, στον τελικό ο Νιλ Ρόμπερτσον κέρδισε τον Γκρέιμ Ντοτ από την Σκωτία με 18-15.

Για τέταρτη φορά πρωταθλητής αναδείχθηκε ο Τζον Χίγκινς επικρατώντας του Τζαντ Τραμπ με 18-15. Ο Τραμπ εντυπωσίασε με την πορεία του στο τουρνουά. Στον πρώτο γύρο απέκλεισε τον κάτοχο Νιλ Ρόμπερτσον ενώ θα πάρει ρεβάνς από τον Χίγκινς εννέα χρόνια αργότερα με μια επιβλητική εμφάνιση.

Τις σεζόν 2012 και 2013 ο Ρόνι Ο' Σάλιβαν πέτυχε συνεχόμενες κατακτήσεις κάτι που είχε να συμβεί από τον πολυνίκη Στίβεν Χέντρι όταν και είχε κερδίσει πέντε τίτλους στη σειρά (1992-1995). Το 2012 επικράτησε του Άλι Κάρτερ (σε επανάληψη του μεταξύ τους τελικό το 2008) με 18-11 ενώ το 2013 του Μπάρι Χόκινς με 18-12.

Στο πρωτάθλημα του 2014 ο Ο΄ Σάλιβαν έχασε την ευκαιρία να κατακτήσει το τρίτο συνεχόμενο πρωτάθλημα αν και στον τελικό ήταν 10-5 μπροστά, απώλεσε τον τίτλο (14-18) κόντρα στον Μάρκ Σέλμπι που κατέκτησε τον πρώτο από τους έως τώρα τέσσερις τίτλους του.

Το 2015, ο Στιούαρτ Μπίνγκχαμ κέρδισε στην παρθενική του εμφάνιση σε τελικό τον Σον Μέρφι (18-15).

Κάτοχος του παγκόσμιου τίτλου τo 2016 έγινε ο Μαρκ Σέλμπι που κέρδισε τον Κινέζο Ντινγκ Τζουνχούι (18-14) στον τελικό του Σέφιλντ, στις 2 Μαΐου 2016. Να σημειωθεί ότι αυτή ήταν η πρώτη εμφάνιση Κινέζου παίκτη στον τελικό.

Το 2017, ο Σέλμπι θα υπερασπιστεί μέχρι τέλους τον τίτλο του πρωταθλητή αφού στον τελικό θα κάμψει την αντίσταση του Σκοτσέζου Τζον Χίγκινς με 18-15.

Το 2018, ο Ουαλός Μάρκ Ουίλιαμς θα κερδίσει τον τρίτο τίτλο του δεκαπέντε χρόνια μετά την τελευταία κατάκτηση του νικώντας τον Τζον Χίγκινς με 18-16. Ο Ουίλιαμς ήταν 14-7 και 15-10 μπροστά αλλά ο Σκοτσέζος με ξέσπασμα κατάφερε να ισοφαρίσει σε 15-15 χωρίς όμως να μπορεί να ολοκληρώσει την ανατροπή.

Το 2019, σε επανάληψη του τελικού του 2011, ο Τζαντ Τραμπ πήρε “εκδίκηση” νικώντας τον Τζον Χίγκινς με 18-9. Στον αγώνα έγιναν 11 century break, αριθμό ρεκόρ στην ιστορία των τελικών. Αυτός ήταν ο τρίτος σερί χαμένος τελικός του Χίγκινς.

Η διοργάνωση του 2020 είχε αρχικά προγραμματιστεί να διεξαχθεί από τον Απρίλιο ως τον Μάιο, όμως αναβλήθηκε λόγω της πανδημίας COVID-19 και τελικά οι αγώνες διεξήχθησαν από τις 31 Ιουλίου ως τις 16 Αυγούστου 2020. Ο Ρόνι Ο'Σάλιβαν πραγματοποίησε την 28η εμφάνισή του στο πρωτάθλημα, κάτι που αποτελεί ρεκόρ. Στον τελικό επικράτησε εύκολα του Κάιρεν Ουίλσον με 18-8.

Στη διοργάνωση του 2021, τον τίτλο κατέκτησε ο Μαρκ Σέλμπι για 4η φορά στην ιστορία του επικρατώντας του Σον Μέρφι με 18-15.

Στη διοργάνωση του 2022, τον τίτλο κατέκτησε ο Ρόνι Ο'Σάλιβαν για 7η φορά ισοφαρίζοντας το ρεκόρ κατακτήσεων στην σύγχρονη εποχή του αθλήματος επικρατώντας του Τζαντ Τραμπ με 18-13. Πλέον Ο'Σάλιβαν και Στίβεν Χέντρι μοιράζονται το ρεκόρ με 7 κατακτήσεις

 Πίνακας πρωταθλητών 
ΌνομαΤίτλοιΧρονιές Τζό Ντέιβις151927, 1928, 1929, 1930, 1931, 1932, 1933, 1934, 1935, 1936, 1937, 1938, 1939, 1940, 1946 Φρέντ Ντέιβις81948, 1949, 1951, 1952, 1953, 1954, 1955, 1956 Τζόν Πούλμαν81957, 1964 (x2), 1965 (x3), 1966, 1968 Στίβεν Χέντρι71990, 1992, 1993, 1994, 1995, 1996, 1999 Ρόνι Ο' Σάλιβαν72001, 2004, 2008, 2012, 2013, 2020, 2022 Στίβ Ντέιβις61981, 1983, 1984, 1987, 1988, 1989 Ρέι Ρίρντον61970, 1973, 1974, 1975, 1976, 1978 Τζον Χίγκινς41998, 2007, 2009, 2011 Μάρκ Σέλμπυ42014, 2016, 2017, 2021 Μάρκ Ουίλιαμς32000, 2003, 2018 Τζον Σπένσερ31969, 1971, 1977 Ουόλτερ Ντόναλντσον21947, 1950 Άλεξ Χίγκινς21972, 1982 Κλίφ Θόρνμπερν11980 Πίτερ Έμπντον12002 Σον Μέρφι12005 Κεν Ντόχερτι11997 Γκρέιμ Ντοτ12006 Ντένις Τέιλορ11985 Τζάντ Τράμπ12019 Τέρι Γκρίφιθς11979 Τζον Πάροτ11991 Τζο Τζόνσον11986 Νιλ Ρόμπερτσον12010 Στιούαρτ Μπίνγχαμ12015

 Στην σύγχρονη εποχή (1969-) 
ΌνομαΤίτλοιΧρονιές Στίβεν Χέντρι71990, 1992, 1993, 1994, 1995, 1996, 1999 Ρόνι Ο' Σάλιβαν72001, 2004, 2008, 2012, 2013, 2020, 2022 Ρέι Ρίρντον61970, 1973, 1974, 1975, 1976, 1978 Στίβ Ντέιβις61981, 1983, 1984, 1987, 1988, 1989 Τζον Χίγκινς41998, 2007, 2009, 2011 Μάρκ Σέλμπυ42014, 2016, 2017, 2021 Μάρκ Ουίλιαμς32000, 2003, 2018 Τζον Σπένσερ31969, 1971, 1977 Άλεξ Χίγκινς21972, 1982 Τέρι Γκρίφιθς11979 Κλίφ Θόρνμπερν11980 Ντένις Τέιλορ11985 Τζο Τζόνσον11986 Τζον Πάροτ11991 Κεν Ντόχερτι11997 Πίτερ Έμπντον12002 Σον Μέρφι12005 Γκρέιμ Ντοτ12006 Νιλ Ρόμπερτσον12010 Στιούαρτ Μπίνγχαμ12015 Τζάντ Τράμπ12019

 Νικητές ανά χρονιά 
 Έτος Νικητής Ηττημένος Αποτέλεσμα τελικού Περίοδος 1927 Τζο Ντέιβις Τομ Ντένις 20–11 Δεν υπάρχουν στοιχεία 1928 Τζο Ντέιβις Φρεντ Λόρενς 16–13 Δεν υπάρχουν στοιχεία 1929 Τζο Ντέιβις Τομ Ντένις 19–14 Δεν υπάρχουν στοιχεία 1930 Τζο Ντέιβις Τομ Ντένις 25–12 Δεν υπάρχουν στοιχεία 1931 Τζο Ντέιβις Τομ Ντένις 25–21 Δεν υπάρχουν στοιχεία 1932 Τζο Ντέιβις  Κλαρκ Μακ Κόνασι 30–19 Δεν υπάρχουν στοιχεία 1933 Τζο Ντέιβις Ουίλι Σμιθ 25–18 Δεν υπάρχουν στοιχεία 1934 Τζο Ντέιβις Τομ Νιούμαν 25–23 Δεν υπάρχουν στοιχεία 1935 Τζο Ντέιβις Ουίλι Σμιθ 25–20 Δεν υπάρχουν στοιχεία 1936 Τζο Ντέιβις Χόρας Λίντρουμ 34–27 Δεν υπάρχουν στοιχεία 1937 Τζο Ντέιβις Χόρας Λίντρουμ 32–29 Δεν υπάρχουν στοιχεία 1938 Τζο Ντέιβις Σίντνεϊ Σμιθ 37–24 Δεν υπάρχουν στοιχεία 1939 Τζο Ντέιβις Σίντνεϊ Σμιθ 43–30 Δεν υπάρχουν στοιχεία 1940 Τζο Ντέιβις Φρεντ Ντέιβις 37–36 Δεν υπάρχουν στοιχεία 1941–1945 Δε διεξήχθησαν πρωταθλήματα 1946 Τζο Ντέιβις Χόρας Λίντρουμ 78–67 Δεν υπάρχουν στοιχεία 1947 Ουόλτερ Ντόναλντσον Φρεντ Ντέιβις 82–63 Δεν υπάρχουν στοιχεία 1948 Φρεντ Ντέιβις Ουόλτερ Ντόναλντσον 84–61 Δεν υπάρχουν στοιχεία 1949 Φρεντ Ντέιβις Ουόλτερ Ντόναλντσον 80–65 Δεν υπάρχουν στοιχεία 1950 Ουόλτερ Ντόναλντσον Φρεντ Ντέιβις 51–46 Δεν υπάρχουν στοιχεία 1951 Φρεντ Ντέιβις Ουόλτερ Ντόναλντσον 58–39 Δεν υπάρχουν στοιχεία 1952 Χόρας Λίντρουμ  Κλαρκ Μακ Κόνασι 94–49 Δεν υπάρχουν στοιχεία Αγώνες μπαράζ   1964 Τζον Πούλμαν Φρεντ Ντέιβις 19–16 Δεν υπάρχουν στοιχεία 1964 Τζον Πούλμαν Ρεξ Ουίλιαμς 40–33 Δεν υπάρχουν στοιχεία 1965 Τζον Πούλμαν Φρεντ Ντέιβις 37–36 Δεν υπάρχουν στοιχεία 1965 Τζον Πούλμαν Ρεξ Ουίλιαμς 25–22 Δεν υπάρχουν στοιχεία 1965 Τζον Πούλμαν  Φρεντ φαν Ρένσμπουργκ  39–12 Δεν υπάρχουν στοιχεία 1966 Τζον Πούλμαν Φρεντ Ντέιβις 5–2 (νίκες) Δεν υπάρχουν στοιχεία 1968 Τζον Πούλμαν Έντι Τσάρλτον 39–34 Δεν υπάρχουν στοιχεία Τουρνουά νοκάουτ 1969 Τζον Σπένσερ Γκάρι Όουεν 37–24 Δεν υπάρχουν στοιχεία 1970 Ρέι Ρέρντον Τζον Πούλμαν 37–33 Δεν υπάρχουν στοιχεία 1971 Τζον Σπένσερ Γουόρεν Σίμσον 37–29 Δεν υπάρχουν στοιχεία 1972 Άλεξ Χίγκινς Τζον Σπένσερ 37–32 Δεν υπάρχουν στοιχεία 1973 Ρέι Ρέρντον Έντι Τσάρλτον 38–32 Δεν υπάρχουν στοιχεία 1974 Ρέι Ρέρντον Γκράχαμ Μάιλς 22–12 1973/74 1975 Ρέι Ρέρντον Έντι Τσάρλτον 31–30 1974/75 1976 Ρέι Ρέρντον Άλεξ Χίγκινς 27–16 1975/76 Θέατρο Κρούσιμπλ, Σέφιλντ 1977 Τζον Σπένσερ  Κλιφ Θόρμπερν 25–21 1976/77 1978 Ρέι Ρέρντον  Πέρι Μανς  25–18 1977/78 1979 Τέρι Γκρίφιθς Ντένις Τέιλορ 24–16 1978/79 1980  Κλιφ Θόρμπερν Άλεξ Χίγκινς 18–16 1979/80 1981 Στιβ Ντέιβις Ντάουγκ Μαουντζόι 18–12 1980/81 1982  Άλεξ Χίγκινς Ρέι Ρέρντον 18–15 1981/82 1983 Στιβ Ντέιβις  Κλιφ Θόρμπερν 18–6 1982/83 1984 Στιβ Ντέιβις Τζίμι Γουάιτ 18–16 1983/84 1985  Ντένις Τέιλορ Στιβ Ντέιβις 18–17 1984/85 1986 Τζο Τζόνσον Στιβ Ντέιβις 18–12 1985/86 1987 Στιβ Ντέιβις Τζο Τζόνσον 18–14 1986/87 1988 Στιβ Ντέιβις Τέρι Γκρίφιθς 18–11 1987/88 1989 Στιβ Ντέιβις Τζον Πάροτ 18–3 1988/89 1990 Στίβεν Χέντρι Τζίμι Ουάιτ 18–12 1989/90 1991 Τζον Πάροτ Τζίμι Ουάιτ 18–11 1990/91 1992 Στίβεν Χέντρι Τζίμι Ουάιτ 18–14 1991/92 1993 Στίβεν Χέντρι Τζίμι Ουάιτ 18–5 1992/93 1994 Στίβεν Χέντρι Τζίμι Ουάιτ 18–17 1993/94 1995 Στίβεν Χέντρι Νάιτζελ Μποντ 18–9 1994/95 1996 Στίβεν Χέντρι Πίτερ Έμπντον 18–12 1995/96 1997  Κεν Ντόερτι Στίβεν Χέντρι 18–12 1996/97 1998 Τζον Χίγκινς  Κεν Ντόερτι 18–12 1997/98 1999 Στίβεν Χέντρι Μαρκ Ουίλιαμς 18–11 1998/99 2000 Μαρκ Ουίλιαμς Μάθιου Στίβενς 18–16 1999/00 2001 Ρόνι Ο' Σάλιβαν Τζον Χίγκινς 18–14 2000/01 2002 Πίτερ Έμπντον Στίβεν Χέντρι 18–17 2001/02 2003 Μαρκ Ουίλιαμς  Κεν Ντόερτι 18–16 2002/03 2004 Ρόνι Ο' Σάλιβαν Γκρέιμ Ντοτ 18–8 2003/04 2005 Σον Μέρφι Μάθιου Στίβενς 18–16 2004/05 2006 Γκρέιμ Ντοτ Πίτερ Έμπντον 18–14 2005/06 2007 Τζον Χίγκινς Μάρκ Σέλμπι 18–13 2006/07 2008 Ρόνι Ο' Σάλιβαν Άλιστερ Κάρτερ 18–8 2007/08 2009 Τζον Χίγκινς Σον Μέρφι 18–9 2008/09 2010 Νιλ Ρόμπερτσον Γκρέιμ Ντοτ 18–13 2009/10 2011 Τζον Χίγκινς Τζαντ Τραμπ 18–15 2010/11 2012 Ρόνι Ο' Σάλιβαν Άλιστερ Κάρτερ 18–11 2011/12 2013 Ρόνι Ο' Σάλιβαν Μπάρι Χόκινς 18–11 2012/13 2014 Μάρκ Σέλμπι Ρόνι Ο' Σάλιβαν 18–14 2013/14 2015 Στούαρτ Μπίνγκαμ Σον Μέρφι 18-15 2014/15 2016 Μάρκ Σέλμπι Ντιν Τζουνχούι 18–14 2015/16 2017 Μάρκ Σέλμπι Τζον Χίγκινς 18–15 2016/17 2018 Μαρκ Ουίλιαμς Τζον Χίγκινς 18–16 2017/18 2019 Τζαντ Τραμπ Τζον Χίγκινς 18–9 2018/192020 Ρόνι Ο' Σάλιβαν Κάιρεν Ουίλσον 18–8 2019/202021 Μάρκ Σέλμπι Σον Μέρφι 18–15 2020/212022 Ρόνι Ο' Σάλιβαν Τζαντ Τραμπ18–132021/22
 Χρηματικό έπαθλο 

 Σύγχρονη εποχή (1969-) 
Στον πίνακα αναγράφονται τα έπαθλα ανά 10 χρόνια
ΈτοςΈπαθλο νικητή (λίρες)19691.300£197910.000£1989105.000£1999230.000£2009250.000£2019500.000£

 Χορηγοί 

 Σύγχρονη εποχή (1969-) 
ΈτοςΧορηγός1969-1970John Player & Sons1972-1974Park Drive (Gallaher Group)1976-2005Imperial Tobacco 2006-2008888.com2009-2012Betfred2013Betfair2014Dafabet2015-2022Betfred

 Εξωτερικοί σύνδεσμοι 
 BBC Sport Snooker
 World Snooker, εμπορική πτέρυγα της οργανωτικής επιτροπής για το σνούκερ

 Παραπομπές 

Κατηγορία:Μπιλιάρδο
Κατηγορία:Παγκόσμια πρωταθλήματα